Boelievoorvalle kan só voorkom wordFoto: Alexas_Fotos/Pixabay.com Deur Leandie Bräsler Die manier hoe boelievoorvalle hanteer moet word, kan by die huis geoefen word. Om boelievoorvalle te stop, is nie noodwendig die leerders/kinders se verantwoordelikheid nie, maar die verantwoordelikheid lê by die volwassenes (ouers) en wanneer die kind by die skool is, is dit die onderwysers se plig om ’n hand uit te steek. Die woorde “Nee!” en “Stop dit!” kan as die eerste stap in hierdie boelievoorvalle dien. Dit is dus belangrik om jou kind die volgende te vra: In meeste boelievoorvalle kan jy vir die boelie “nee” sê. Jy kan dit in die begin eers saam met jou ouers oefen. Vind ’n stil plek by jou huis wat privaat is en waar jy nie sommer gepla sal word nie. Lees van die (a) Ek weet-gedeelte wat hieronder gelys word. Bespreek dit. Beweeg dan aan na die (b) Ek kan-gedeelte waar jy oefen om “nee” te sê. Handel dan hierdie twee boonste gedeeltes af met die (c) Ek doen-gedeelte waar jy die woord in ’n werklike situasie kan gebruik. Saam kan julle dink aan voorvalle waar julle die woord “nee” kan en moet gebruik. Jy kan dit ook saam met iemand in jou familie oefen om dit te sê. Kyk hom/haar stip in die oë en sê in ’n ferm en duidelike stemtoon, “Nee!”. AfriForum se teenboeliegids vir ouers, onderwysers en leerders kan gratis as ’n PDF-dokument afgelaai word. Foto: AfriForum/Twitter. Daar is gewoonlik omstanders betrokke by ’n boelievoorval waar die boelie en sy “assistente/helpers” is. Hierdie omstanders is nie verantwoordelik vir die boeliery/afknouery nie, maar hulle kan ’n groot rol speel om ’n verskil te maak, soos bvyvoorbeeld om boeliery/afknouery te verminder of te verhoed. Deur meer te lees oor boelies kan AfriForum se teenboeliegids hier as ’n PDF-dokument gratis afgelaai word.